Public procurement notice: Voluntary Ex Ante Transparency Notice
Published: 2017-08-10
Buyer: Forsvarsministeriets Materiel- og Indkøbsstyrelse (FMI)
Country: DK
Contract type: Supplies
Procedure: Negotiated without a prior call for competition
CPV classification: 34515200 | 34522200 | 34711000: Training aircraft | 35112000: Rescue and emergency equipment | 39525300
Estimated value: 11000000 DKK

Technical requirements: FMI har behov for at indgå en rammeaftale om anskaffelse af redningsudstyr, herunder redningsflåder, reservedele hertil samt service og vedligehold af både nuværende og nyanskaffet redningsudstyr.
Alle forsvarets flytyper, herunder helikoptere, har redningsudstyr ombord, som skal bruges i nødstilfælde, såfremt flyet får problemer under flyvning, eller er nødsaget til at nødlande.
Særligt redningsflåderne er alle tilpasset over årene, og er specielt udviklet til anvendelse i forsvarets fly, blandt andet ved montering i vinger og sponson på flere fly. Redningsflåderne er endvidere udviklet af et specielt materiale, som gør at de kan foldes mere end andre redningsflåder.
Forsvaret må kun anvende certificeret redningsudstyr i dets flytyper, og der stilles store krav til redningsudstyret for at sikre personelsikkerheden. Redningsudstyret fra Viking er godkendt ved en Flight Worthiness Test, som tester hvorvidt redningsudstyret opfylder forsvarets strenge krav. Testen skal udføres på alle flytyper inden redningsudstyret kan anvendes, og testperioden tager flere år. Såfremt flyene ikke medbringer certificeret redningsudstyr, vil flyene blive grounded og må ikke flyve. Der er ikke andre leverandører af redningsudstyr som har bestået forsvarets Flight Worthiness Test. De strenge krav til personelsikkerheden og kravene til certificering gør, at redningsudstyret er komplekst og det kræver specifik knowhow at producere og vedligeholde dette.
Redningsudstyret er endvidere tilpasset de enkelte flytyper, og dette tilpasningsarbejde har krævet mange ressourcer, og er foregået over en lang årrække. Idet forsvaret og Viking igennem en lang årrække har tilpasset redningsudstyret til forsvarets flytyper, herunder særligt tilpasning til montering særlige steder på flyene hvor det ikke fylder samt at det er lavet i ekstra slidstærkt materiale til at blive foldet ekstra meget sammen, besidder Viking en meget specifik knowhow, som der ikke er andre leverandører der besidder. Det er FMI's vurdering at et skifte af leverandør ville være forbundet med usikkerhed, da denne ikke besidder den specifikke og nødvendige knowhow. En ny leverandørs begrænsede kendskab til redningsudstyret og forsvarets behov, vurderes dermed ikke at kunne opfylde forsvarets høje krav til redningsudstyret og personelsikkerheden.
Det er FMI's vurdering at udligning af leverandørens fordele, jf. EU-domstolens afgørelse T345/03, ville medføre omkostninger som ikke modsvarer kontraktens værdi, ligesom at en teknisk udligning ville medføre væsentlige udfordringer på baggrund af, at forsvarets fly er ukampdygtige i testperioden.
Det er således FMI's vurdering, at der foreligger tekniske grunde efter Udbudslovens § 80, stk. 3, nr. 2, jf. Udbudsdirektivets art. 32, stk. 2, litra b, punkt ii), idet produktionen af redningsudstyret samt efterfølgende vedligeholdelse, er af en sådan kompleks karakter, at der skal anvendes specifik knowhow for at producere og servicere redningsudstyret.
Den ordregivende myndighed ønsker at indgå en kontrakt med den i afsnit V.2.3) nævnte leverandør. Kontrakten vil først blive indgået efter udgangen af 10 dage efter offentliggørelsen af denne bekendtgørelse i EU-Tidende, jf. lov om Klagenævnet for Udbud § 4, stk. 1, nr. 2. For klagefrister kan der i øvrigt henvises til lov om Klagenævnet for Udbud § 7, stk. 3, hvoraf det fremgår, at en klage over, at ordregiver har indgået en kontrakt uden forudgående offentliggørelse af en udbudsbekendtgørelse i Den Europæiske Unions Tidende, skal være indgivet til Klagenævnet for Udbud inden 30 kalenderdage regnet fra dagen efter den dag, hvor ordregiver har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt, forudsat at bekendtgørelsen indeholder begrundelsen for ordregiverens beslutning om at tildele kontrakten uden forudgående offentliggørelse af en udbudsbekendtgørelse i Den Europæiske Unions Tidende. Klager skal skriftligt informere den ordregivende myndighed om indgivet klage senest samtidig med, at klagen indgives til Klagenævnet for Udbud.


Winner: Viking Life-Saving Equipment A/S
Award value: 11000000